У другой частцы мерапрыемстваў Магілёўскі ТБМ пазнаёміў са сваёй дзейнасцю прысутных. Старшыня суполкі Алег Дзячкоў распавёў гледачам пра асноўныя мерапрыемствы, якія яны праводзяць і бліжэй пазнаёміў з сябрамі. Слова ўзяло шмат творчых, таленавітых асобаў, якія распавялі пра свой творчы шлях, пра планы, мары, дасягненні і новыя мэты, да якіх будуць імкнуцца. Сапраўды, на сустрэчы было шмат творчых людзей, прагучалі , напрыклад, вершы У. Высоцкага ў перакладзе на беларускую мову. А прэзентацыя арганізацыі завяршылася чытаннем сучасных баек, якія ўзнялі настрой усім прысутным.